Pranešimas žiniasklaidai

2025 m. rugsėjo 9 d.

**Ruduo – metas naujoms pradžioms: kaip paruošti sodą pavasariui be didesnių išlaidų?**

**Nors nemažai augalų mylėtojų didžiuosius sodinimo darbus planuoja pavasarį, vis tik ruduo, pasak specialistų, yra kur kas tinkamesnis metas daugeliui augalų įsitvirtinti. Lietuviško prekybos tinklo „Maxima“ parduotuvėse prasidėjus sodo dienoms, sodininkė dalijasi patarimais, kokius darbus verta atlikti dar iki šalnų ir ką sodinti dabar, kad pavasarį sodas džiugintų spalvomis ir žiedais.**

Anot apželdinimo kursų „Geltonas karutis“ įkūrėjos Linos Liubertaitės, ruduo yra vienas palankiausių laikotarpių tiek daugiametėms gėlėms, tiek spygliuočiams, tiek pavasarį žydintiems augalams. Žemė dar šilta, orai – drėgnesni, todėl augalams lengviau prigyti, o mums – paprasčiau juos prižiūrėti. „Pavyzdžiui, rožes verta sodinti tada, kai jos jau yra ramybės būsenoje – taip jos geriau įsitvirtina ir pavasarį pradeda augti be papildomo streso“, – teigia L. Liubertaitė.

Kad rudenį tautiečiai yra linkę kibti į sodo darbus, rūpintis augalais ir kitomis sodo priemonėmis tręšimui, rodo lietuviško prekybos tinklo „Maxima“ parduotuvėse išaugantys šios kategorijos pardavimai.

„Ruduo – svarbus metas sodo darbams, todėl mūsų parduotuvėse pirkėjai gali rasti viską, ko reikia sodinimui ir dirvos paruošimui: vazoninių gėlių, augalų svogūnėlių, sėjinukų, trąšų, komposto, žemių ir substratų. Antrąją rugsėjo savaitę vykstančių sodo dienų metu šias prekes galima įsigyti su nuolaidomis – taip sodo priežiūrai išleidžiama mažiau, o sodininkystės darbų malonumas išlieka tiek prižiūrint, tiek džiaugiantis sodo rezultatais“, – sako Titas Atraškevičius, „Maximos“ atstovas ryšiams su žiniasklaida.

Jis priduria, kad rudenį pirkėjai įprastai linkę rinktis sodinti chrizantemas ir viržius – augalus, puikiai tinkančius tiek kiemui ar balkonui papuošti, tiek kapų tvarkymui. Juos verta sodinti rugsėjo mėnesį – iki šalnų dar lieka pakankamai laiko pasidžiaugti žiedais, o rudens drėgmė padeda greičiau įsitvirtinti.

**Pavasario grožis planuojamas rudenį**

Rudenį įprasta ne tik užbaigti sezono darbus, bet ir pasirūpinti būsimo pavasario žiedais. Pasak sodo tinklaraštininkės L. Liubertaitės, rudens pradžia yra idealus metas planuoti, atnaujinti ir pasiruošti šaltajam sezonui.

„Daugelis augalų svogūnėlių – tulpės, krokai, scylės, sniegžydrės, žydrės, dekoratyviniai česnakai – geriausiai įsitvirtina, kai pasodinami spalio ar net lapkričio mėnesį, kai žemė jau vėsesnė. Jei sodinsime per anksti, jie gali suspėti sudygti ir žiemą nušalti. Todėl verta svogūnėlius įsigyti dabar, kol dar platus pasirinkimas, bet sodinti – tik likus mėnesiui iki šalnų“, – pataria L. Liubertaitė.

Ji pabrėžia – net jei ruduo jau prasidėjo, daugelis darbų dar laukia. Vienas svarbiausių – užtikrinti, kad augalai iki šalnų būtų pakankamai palaistyti.

„Dažnai rudenį Lietuvoje turime lietingų orų, bet būna ir sausringų periodų. Likus trims–penkioms savaitėms iki šalnų, būtina stebėti prognozes. Jei lietaus mažai – augalus reikia gausiai palaistyti. Žiemą šaknys iš įšalusios žemės nebegalės pasisavinti drėgmės, todėl ją turi sukaupti iš anksto“, – aiškina pašnekovė.

Taip pat ruduo – puikus metas daugiametėms gėlėms. Pasak L. Liubertaitės, jei jos augintos vazonėliuose ir žydi dabar, galima drąsiai jas sodinti šiuo metu – šaknys nebus pažeistos, todėl streso augalui beveik nebus.

**Ne tik gėlės: nepamirškite ir vejos**

Nors gali atrodyti, kad žolė pati „susitvarkys“, apželdinimo kursų įkūrėja pabrėžia – net ir veja reikalauja priežiūros iki pat žiemos.

„Jei kieme auga kaimiška pievelė, ji tikrai atsparesnė. Tačiau išpuoselėta, tanki veja reikalauja nuolatinės priežiūros. Žolę reikia šienauti iki pat vėlyvo rudens – net ir lapkritį, o kartais net ir gruodžio pradžioje. Žiemos laikotarpiui jos nereikėtų palikti per aukštos“, – sako ji.

Taip pat labai svarbu veją tręšti rudeninėmis trąšomis, kuriose mažiau azoto – jos sustiprina šaknis ir padeda žolei geriau peržiemoti. Pasak „Maximos“ atstovo ryšiams su žiniasklaida, pirkėjai rudenį vis dažniau renkasi būtent tokias priemones – trąšas – planuodami kitą sezoną.

„Pastebime, kad rudens darbai tampa ne tik būtinybe, bet ir tam tikra investicija į ateitį. Įsigiję svogūnėlius, trąšas ar kitas priemones dabar, pirkėjai užsitikrina, kad pavasarį sodai pražys ryškiau, veja bus vešlesnė, o pasiruošimas naujam sezonui bus gerokai paprastesnis“, – teigia T. Atraškevičius.

**Daržovės – ne tik pavasariui**

Sodo entuziastai rudens darbus gali išnaudoti ir antram daržovių derliui. „Dabar galima sėti ridikėlius, kai kurias salotų veisles – tai puikus būdas džiaugtis šviežiomis daržovėmis dar šį sezoną“, – pataria L. Liubertaitė.

Sodininkė pabrėžia, kad ruduo yra ne tik sezono pabaiga, o strateginis startas kitam sodininkystės etapui.

„Dabar aiškiai matome visą savo kiemą ar gėlyną, todėl galime tiksliai įvertinti, kur trūksta spalvų, struktūros ar erdvės. Ruduo leidžia sodinti tvariai, apgalvotai, be skubos – su aiškia vizija pavasariui“, – apibendrina L. Liubertaitė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)